**Тақырыбы : 4-5 жастағы ақыл-ойы кем балаларға арналған «Жабайы және үй жануарларын саралау» тақырыбындағы логопедиялық қортындылау сабағы.**

**Сабақ мақсаты :**

* Үй және жабайы жануарларды саралау;
* Күрделі сөйлемдердің ішінде кейінғ, сосын деген жалғау сөздерді қолданып құрастыруға үйрету;
* Сөз жасау дағдыларын нығайту;
* негізгі түстерді және санауды бекіту.

Сөздік қорды молайту, ойлау және есте сақтау қабілеттерін

дамыту, байланысқан сөйлеу тілін дамыту.

**Міндеттері:**

* *түзету-білімділік:* «жабайы» және «үй » жануарлардың жалпыланған түсінігін бекіту; үй және жабайы жауарларды саралауға үйрету;күрделі сөйлемдердің ішінде кейін, сосын деген жалғау сөздерді қолданып құрастыруға үйрету;
* *түзету-дамытушылық:* байланысқан сөйлеу тілін және моториканы дамыту;ойлау қабілетін , зейінді және есте сақтауды дамыту;
* *түзету-тәрбиелік:* аңдарды және үй жануарларын түр-түстеріне көңіл аударып, оларға қамқорлықпен қарауға тәрбиелеу.

**Көрнекілігі :** жаулаудағы жануарлардың макеті, заттық суреттер және олардың контурлық бейнесі, ормандардың суреті,

**Таратылатын материал:** екі түрлі түстегі бағдаршам, қиылған жануарлар суреті.

Сабақ барысы:

**1. Ұйымдастыру кезеңі**

**Логопед:** балалар бүгін біз бір керемет жайлауға барамыз. Онда біз жануарлардың түр-түрін жолықтырамыз .

*(балалар жайлаудағы жануарларды тамашалайды)*

**Логопед:**  
–  Бұл жанауарларды қалай атаймыз?( Үй жануарлары)  
–  Неге біз оларды солай атаймыз?( Себебі олар адамдардың қасында өмір сүреді және адамдарға пайда әкеледі)

– Бұл жердегі жануарлардың бәрі үй жануары ма? ( Жоқ)

– Қандай жануарлар артық ( Қасқыр және түлкі)  
– Ол жануарларды біз қалай атаймыз? ( Жабайы жануарлар)

– Ал олар қайда өмір сүреді? ( Олар орманда өмір сүреді)   
– олардан басқа тағы қандай жануарларды білесіңдер?

– Ал енді біз жабайы жануарларын орманға жіберейік.

–  Нелерді жібердік? Олар немен қоректенеді?

**2. Суретпен және контурлы бейнелермен жұмыс .**

Әр балаға жануардың контурлы бейнесі таратылады.

**Логопед:** – Сендерде не бейнеленген? Енді осы жануарды үстел үстінен тауып алыңдар.

*(Заттық суреттер үстел үстінде жатады, бала үстел қасына келіп өзіннің контурлы бейесіндегі жануарды табады да қайта орнына отырады)*

**3.**  **Логопед:** Ал енді балалар жұмбақ шешейік? Кім жұмбақтың шешімін тапса ,онда сол жануардың бейнесін жоғары көтеріп дауыстап айтады.

- Жеміс-жидек жегенім  
Балды және ұйқыны жақсы көремін ( Аю)

* -Айбат берген жалым бар,  
  Қайрат берген тәнім бар.  
  Күркіреймін ақырсам,  
  Қайсы аңмын,табыңдар.( Арыстан)

**-** Өзі ширақ, өзі қу,жүрген жері айқай-шу. ( Түлкі)

**-**Адамға серiк,күзетке берiк.   (Ит)

* Мұртын сипап күн бойы,

Бетiн сусыз жуады.

Тысырды аңдып түн бойы,

Тышқанды көп қуады.     (Мысық)

* Сұрғылт тартқан түсi бар.

Ақсиған көп тiсi бар

Тыным таппай жүгiрiп,

Сiлекейi шұбырған,

Қыстау маңын ториды,

Ауылдыұң өш бар итi.    (Қасқыр)

**4. Сергіту сәті**

Сергіту сәтін орындап жіберейік.   
**Логопед:** Дыбыстық жаттағулар орындайық: менен кейін қайталаңдар:  
-    Ыр, ыр, ыр ырылдайды қасқыр,  
-    Кі, кі, кі бұлаңдайды түлкі,  
-    Ян, ян, ян жүгіріп  жүр қоян,  
-    Ю, ю, ю қорбаңдайды аю

**Логопед:**  ал, енді балалар аю туралы қимыл-қозғалысытық жаттығу жасайықшы:

Орманда аю болыпты ( аю секілді қорсандап жүреміз)

Құлпынайы көп екен ( қолымызды жоғары көтеріп созып түрамыз)7

Теріп –теріп аламыз ( отырып жерден құлпынайды тереміз)

Қалмамызға саламыз ( қолымыздағы құлпынайды қалтамызға апармыз)

**5**. **«Ненің баласы» ойыны**

Балаларға суретттерді көрсете отырып, сұрақ қою.

**Логопед:**  Жарайсыңдар балалар, бір сергіп алдыңдар. Енді жабайы жануарлардың баласын қалай атайды?

Түлкі баласы - жәутік

Қасқыр баласы - бөлтірік

Аю баласы - қонжық

Қоян баласы – көжек?

**Логопед:**  Сұраққа жауап беріңдерші ?   
-  Қоян қандай?  Қоян қорқақ.   
  -Түлкі қандай? Түлкі айлакер.  
- Қасқыр қандай? Қасқыр жыртқыш.   
**6.  «Не артық» ойыны** .

Берліген сурет ішінен қай жануар артық ?

1) Мысық, қой, сиыр, арыстан.

2) Жолбарыс, сиыр, маймыл, қасқыр.

3) Ешкі, ит, түлкі, мысық.

4)Қасқыр, түлкі, түйе, кірпі.

**7. « Қиылған суреттерден жина»** . Әр балаға қиылған сурет беріледі.

**Логопед:** - Кәнеки қандай жануарды жинап құрастырдың , ал сенің досын қандай жануарды құрастырды?( сөйлес құрастыру).

**8**.  **«Бағдаршам» ойыны**

Әр балада қолында екі түстегі бағдаршам болады. Бірі жасыл түсті бірі сары түсті.

**Логопед:** – Мен қазір жануарлар атауын айтам, сендер егер жабайы жануарлар атауын естісеңдер жасыл түсті, үй жануарлар атауын естісеңдер сары түсті көтеріңдер.

**Қорытынды:**  Балалар,сендерге бүгінгі саяхатымыз ұнады ма ?  Орманда қандай жануарлар тұрады екен ? Жайлауда қандай жануарлар тұрады? ?Тағы орманға саяхатқа барамыз ба? Жабайы жануарлардың балаларын қалай атайды екен? Сабаққа белсенді қатысқан балаларды мақтап мадақтау.

**Ақмола облысы білім басқармасы «Ерейментау ауданы, Ерейментау қаласы, №2 психологиялық-педагогикалық**

**түзету кабинеті» КММ**

***Ашық сабақ тақырыбы :***

***«Жабайы және үй жануарларын саралау»***

Мұғалім-логопед: Ахмет Д.Ж.

2018 жыл